
Mal for ph.d.-prosjektbeskrivelse

Denne malen er godkjent av ph.d.-utvalget ved Naturfagsenteret, og gjelder fra 1. juli 2022. Ph.d.-kandidater som søker opptak hos Naturfagsenteret skal følge malen.  

Ph.d.-avhandlingen er et selvstendig vitenskapelig arbeid som skal oppfylle internasjonale standarder for akademisk nivå, metoder og etiske retningslinjer. 

Ph.d.-programmet ved fakultetet er et veiledet program, og det kreves prosjektbeskrivelse for opptak til programmet. Prosjektbeskrivelsen utarbeides av ph.d.-kandidaten i samarbeid med veilederne. Ved å undertegne søknaden om opptak til ph.d.-programmet, står ph.d.-kandidaten og veilederne ansvarlig for innholdet i prosjektbeskrivelsen. 

Formålet med prosjektbeskrivelsen er å sikre at prosjektet har vitenskapelig relevans, passende arbeidsmengde for prosjektperioden og tydelige milepæler. Prosjektbeskrivelsen skal være detaljert nok til at ph.d.-utvalget ved Naturfagsenteret og MN-fakultetet kan vurdere målet med forskningen, vitenskapelige utfordringer, milepælene som skal nås og publiseringsplanen. Prosjektbeskrivelsen inngår i grunnlaget for 3. semestervurdering og senere vurderinger. 

Prosjektbeskrivelsen bør være 4–10 sider og bør inneholde følgende elementer: 

1. Prosjekt-tittel

2. Hovedmål og sammendrag av prosjektet 
Presenter hovedmålet og gi et kort sammendrag, og beskriv hvordan du skal nå målet. 
3. Bakgrunn for prosjektet og vitenskapelig grunnlag 
Gi et kort sammendrag av eksisterende forskning på området ved å referere til aktuell forskningslitteratur. 

4. Forskningsspørsmål og vitenskapelige utfordringer 
Formuler forskningsspørsmål og vitenskapelige utfordringer, både for avhandlingen som helhet og, hvis mulig, for hver planlagte publikasjon. Beskriv det vitenskapelige grunnlaget for publikasjonene og din tilnærming for å adressere disse. Beskriv dine ambisjoner for bidrag til forskningsfeltet. Dersom prosjektet ditt inngår i et større prosjekt som krever koordinering, beskriv ditt planlagte bidrag til hovedprosjektet. 

5. Vitenskapelige metoder 
a) Beskriv hvilke metoder du planlegger å bruke, og begrunn valget av metoder ut fra de forventede vitenskapelige bidragene i avhandlingen. 

b) Lag en datahåndteringsplan som beskriver hvordan data i prosjektet skal håndteres fra oppstart av prosjektet, gjennom forskningsprosessen og i tiden etter avsluttet prosjekt. Fyll ut tabellen nedenfor. 

Datahåndteringsplan

	Databeskrivelse
· Hva slags data skal du bruke / samle inn? (type, format, mengde)
· Hvordan skal data samles inn?
	

	Lagring og backup
Hvordan skal data lagres i løpet av prosjektperioden?
	

	Forskningsetikk og lovverk
Beskriv hvordan datasikkerhet ivaretas dersom du behandler personidentifiserende data
	

	Hva skjer med data når ph.d.-prosjektet avsluttes?

	



c) Gjennomfør en risiko- og sårbarhetsanalyse (ROS) for prosjektet ditt, og rapporter analysen i excelskjemaet. Skjemaet er et vedlegg til prosjektbeskrivelsen.

6. Forventede implikasjoner 
Beskriv mulige implikasjoner av forskningen din, slik som utvikling av teori eller metode, og hvordan det eventuelt kan påvirke miljøet eller samfunnet. 

7. Etikk 
Beskriv forskningsetiske utfordringer knyttet til prosjektet ditt. Du kan relatere dette til implikasjoner under punkt 6 ovenfor. Bruk relevante forskningsetiske retningslinjer fra de nasjonale forskningsetiske komiteene[footnoteRef:1] til å identifisere slike utfordringer, og foreslå hvordan du kan imøtekomme utfordringene.   [1:  Retningslinjer fra de nasjonale forskningsetiske komiteene: https://www.forskningsetikk.no   ] 


[bookmark: _GoBack]Alle ph.d.-kandidater tatt opp ved Naturfagsenteret, trenger klarering fra Sikt - Kunnskapssektorens tjenesteleverandør (https://sikt.no/) hvis de skal behandle personidentifiserende data. Bruk Sikt sitt digitale meldeskjema for å beskrive statusen til dataene (https://meldeskjema.sikt.no/test). Prosjektnummer og godkjenning fra Sikt kan ettersendes til ph.d.-utvalget dersom de ikke foreligger når opptakssøknad sendes. Stipendiater som behandler personidentifiserende data innhentet i utlandet, må beskrive hvordan de følger lokale personvernreguleringer. 

8. Prosjektets tidsplan 
Prosjektets tidsplan inngår i grunnlaget for 3. semestervurdering og senere vurderinger, og den skal derfor inneholde verifiserbare milepæler. Lag en plan for hvert semester der du inkluderer kursarbeid, vitenskapelige bidrag, 3. semesterrapportering og planlagte publikasjoner samt publikasjonskanaler. Indiker pliktarbeid/undervisningsplikt (25 %) hvis aktuelt, samt planlagte besøk til andre forskningsinstitusjoner (nasjonale og/eller internasjonale).

Vi anbefaler at du oppsummerer tidsplanen i en tabell, slik at det er enkelt å vurdere progresjonen. Den kan for eksempel se slik ut: 

	Semester og år
	Aktiviteter og milepæler

	1., (vår/høst, år)
	Forskningsaktiviteter
Kurs
Konferansedeltakelser
Sende publikasjon til fagfellevurdering (tema, publiseringskanal)
Forskningsopphold andre steder
Pliktarbeid
Etc.

	2.
	…

	3.
	3. semesterrapportering
…

	4.
	Midtveisvurdering
…

	5.
	

	6.…
	…

	7.
	Sluttvurdering (90 % ferdig)

	8.
	





9. Organisering av prosjektet og samarbeid 
Hovedveileder skal gi en oversikt over hvilken ekspertise hver veileder bidrar med, hvordan de samlet dekker behovet for prosjektet, og hvordan veilederne vil samarbeide. Til slutt skal robustheten til forskergruppen beskrives, dvs. hvordan andre vitenskapelig ansatte ved Naturfagsenteret og deres ph.d.-kandidater og ph.d.-prosjekter støtter det nye prosjektet, og hvordan det nye prosjektet passer inn i pågående forskningsaktiviteter ved Naturfagsenteret. Beskriv også motivasjonen for å kople prosjektet til Naturfagsenteret, dersom dette ikke allerede tydelig framgår i prosjektbeskrivelsen (under punktene 3–5 ovenfor).

10. Samarbeid med eksterne partnere 
Noen prosjekter har betydelige bidrag fra partnere utenfor UiO, som eksterne veiledere, eller at ph.d.-kandidaten har en deltidsstilling hos en ekstern partner. Alle eksterne partnere må signere standardavtalen for «fullføring av ph.d.-utdannelse i samarbeid med en ekstern partner» og legges ved som vedlegg til ph.d.-søknaden. Avtalen inkluderer en liste med spesifikke forpliktende bidrag fra hver ekstern partner. Prosjektbeskrivelsen kan gi flere detaljer om det planlagte samarbeidet.

